《蓼莪山奉次泽西兄韵》
明代·杭淮

五湖春色际天来，沙鸟风帆递往回。笑日野花幽近竹，入云风磴冷侵苔。

栖迟白首惟疏放，报答青春信酒杯。好事山僧能不倦，晚犹携客上高台。

作者简介：（1462—1538）明常州宜兴人，字东卿，号复溪。杭济弟。弘治十二年进士，授刑部主事，迁员外郎。正德间历云南提学副使，累官右副都御史致仕。与兄济并负诗名。有《双溪诗集》、《二杭集》。